Apartment Borgo Sanvico Farm Corciano Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Borgo Sanvico FarmCorciano, Corciano, Itàlia - Veure al mapaApartment Borgo Sanvico FarmVeure més fotosPiscinaVeure més fotosVeure totes les 24 fotos\nSi el que està buscant és per un hotel ben situat a Corciano, no busqui més enllà de Apartment Borgo Sanvico Farm. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Borgo Sanvico Farm és compromet a que la seva estada sigui el més còmoda possible. L'hotel ofereix habitació familiar per garantir el més gran comfort possible als seus clients. Gaudiu de les comoditats d'alta gama com ara aire condicionat, calefacció, aparell de televisió, nevera, plat de dutxa per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent piscina exterior, jardí. Sigui quin sigui el motiu del seu viatge, Apartment Borgo Sanvico Farm és una selecció idònia per a la vostra estada a Corciano.


El Bloc de Joan Sabaté: PREGÓ FESTES DE REMOLINS 2008\nPublicat per Joan Sabaté a 12:06\nUna descripció quasi perfecta de la melangia d’anys passats, i senyal inequívoca del temps que ha fugit...Sabaté; et fas gran !\nHola, mc calan,\nDesprés de molts dies sense saborejar les seues entrades, m'he quedat "astorat" al llegir l'anterior.\nAixò no és normal !!! A vostè li passa algo !!! Ens té preocupats !!!\nAh, jo també em faig gran. Dins de dos mesos tindré un any més que l'any passat ( 38 ) ...\nI amb relació al pregó, chapeau !!!


L'anàlisi d'Antoni Bassas: 'Sobre consensos a Catalunya' (Antoni Bassas)\nL'anàlisi d'Antoni Bassas: 'Sobre consensos a Catalunya'\n"Què volen de nosaltres? Que es contestin honestament aquesta pregunta i la solució arribarà més fàcilment"\nActualitzada el 06/07/2017 11:29\nAhir vaig assistir a la recepció del consolat dels Estats Units a Barcelona amb motiu del Dia de la Independència, el 4 de juliol. Per cert, que el consolat dels Estats Units a Barcelona és un dels més antics a tot el món. La diplomàcia nord-americana va obrir una representació a Barcelona el 1797, només 26 anys després de declarar la seva independència. El cas és que ahir, als jardins del consolat, a Pedralbes, hi havia Forcadell i Millo, Puigdemont i militars espanyols uniformats, consellers i García Albiol, i centenars de convidats menjant hamburgueses i frankfurts. Vaig ser testimoni de la salutació entre Puigdemont i Millo, va ser una trobada amistosa, cordial, gairebé diria que divertida. Va ser breu, no podem allargar una anàlisi sobre una conversa a peu dret de dues persones educades, però tenint en compte tot el que està passant, sí que en voldria dir alguna cosa.\nAhir, Puigdemont i Millo parlaven amb la familiaritat dels que comparteixen alguns consensos a Catalunya. Consensos generals, bàsics a Catalunya que hem tingut durant dècades, i que han abraçat tota mena de partits: la immersió lingüística, la necessitat que l’Estat inverteixi a Catalunya d’acord amb les necessitats d’una economia real més dinàmica que l’espanyola... L’Estatut del 2006 va ser motiu d’un consens generalitzat: de 135 diputats del Parlament, l’Estatut va rebre 120 vots al Parlament.\nDic tot això perquè em regira bastant l’ escena que es van marcar ahir Felipe, Aznar i Zapatero. Els tres expresidents ens van alliçonar. Aznar va paladejar allò d’abans es dividirà Catalunya que Espanya. Em pregunto qui va voler dividir Catalunya i, sobretot, qui la va separar d’Espanya amb la seva histèria anti-Estatut fa 10 anys, sinó el Partit Popular. Diu Aznar que “Espanya no es pot permetre que hi hagi més persones que juguin irresponsablement a la divisió”. Realment, el PP sempre veu en els altres els comportaments que ell practica: ¿Què van fer el 2005 i el 2006 sinó dividir irresponsablement? Tenien al davant un consens gairebé unànime i el van rebentar. A qui volen exigir responsabilitat ara? En bona part, si estem així avui és gràcies a la seva pulsió separadora.\nVa dir Aznar sobre reformar la Constitució: “Si no es donen les condicions ni existeix el consens, dediquem-nos a una altra cosa”. Però si tu, partit del govern a Espanya, no et vols sumar a cap consens, les condicions no es donaran mai.\nVa dir Felipe: “Catalunya no serà independent i punt”. Ni tan sols si ho volen els catalans? Això és el diàleg i els punts de trobada que reclamen?\nVan receptar política i diàleg: Quin? Per fer què? ¿Recaptarem i administrarem els nostres impostos per poder atendre millor als CAP i als hospitals? ¿El TC continuarà dient quina quantitat de català és suficient i quina és excessiva a l’escola, o amb els immigrants o al cinema? Què va ser l’Estatut del 2006, amb tots els seus defectes, sinó un intent de diàleg?\nAvui, Rajoy i Sánchez es troben a la Moncloa amb la voluntat, segons llegeixo a ‘ La Razón’ de fonts de la Moncloa, de transmetre “calma, control, serenitat i assossegament”. Els consensos a Catalunya han existit, han resistit la voluntat neocentralitzadora de l’Estat i els consensos existeixen, encara. Un 48% de vot per a la independència el 2015, una gran majoria de gent que voldria votar en un referèndum pactat. I segons l’ enquesta de l’ARA de fa tres setmanes, fins a un 55% diu que l’1-O pensa a anar a votar amb tota seguretat.\nQuè volen de nosaltres? Que paguem i callem, com sempre? Volen Catalunya tal com és o la volen només com ells voldrien que fos? Que es contestin honestament aquesta pregunta i la solució arribarà més fàcilment.\nEnric Millo: "El diàleg no ha estat mai el camí dels independentistes"\nCarme Forcadell no creu que el govern espanyol apliqui l'article 155 per suspendre l'autonomia


SALUTACIÓ DE L'ALCALDE DE SANT CUGAT\nLa Biennal d'Art Contemporani Català arriba aquest 2010 a la seva dissetena edició. La consolidació d'aquesta iniciativa, que ja és una tradició a Sant Cugat, és conseqüència de la col·laboració entre l'ajuntament i el galerista, Josep Canals, que ha sabut trobar, a més, la complicitat d'entitats i empreses implicades des de fa anys amb la Biennal.\nEls diversos ajuntaments que acullen la Mostra, Caja de Ahorros del Mediterráneo, Òmnium Cultural i Club de Cultura Tr3sC han valorat la importància de la Biennal i hi aporten el seu gra de sorra col·laborant-hi, patrocinant-la i donant-li suport.\nEl 1977, quan tot just ens arribava l'esperada democràcia, naixia la primera Biennal. A partir d'aleshores no ha parat de créixer i promocionar Sant Cugat i l'art jove arreu. En els seus 34 anys d'història la Biennal ha estat sempre oberta a tot el país i ha contribuït a enaltir la marca cultural de Sant Cugat, de reconegut prestigi i qualitat.\nEnguany, la Biennal tornarà a recórrer diferents indrets de Catalunya per mostrar l'obra dels onze artistes seleccionats, alguns dels quals procedeixen de països llunyans, una oportunitat per aquests joves i sorprenents artistes que, de ben segur, seran reconeguts com els renovadors de l'art contemporani.


NEVA DINS EL VIDRE: El CEO porta cinc bones notícies per l’independentisme\nEl CEO porta cinc bones notícies per l’independentisme\nL’independentisme consolida posicions històriques en el seu moment més complicat\nAhir es va fer públic el segon baròmetre del CEO, l’enquesta que té el camp d’estudi més gran de totes pel que fa a Catalunya i també la que fa el seguiment més regular. I aquest baròmetre de juliol, el treball de camp del qual ja s’ha fet després de les eleccions espanyoles, conté, en general, bones notícies pels independentistes. En destaquem cinc.\nEl vot a favor de la independència és el segon més alt de la història\nEl nombre de ciutadans que declaren que votarien a favor de la independència en cas de referèndum és el segon més alt de la història. Un 47 per cent dels catalans votaria ara a favor i un 42 per cent en contra. L’anterior marca a favor era del 48 per cent i s’havia produït just després de la Via Catalana, enmig de l’eufòria que va desencadenar aquell acte històric. El valor de la marca assolida ara és que arriba després d’un intens debat i quan ja l’independentisme ha rebut tots els atacs imaginables, dotant així al moviment d’una gran solidesa: ja no és cap reacció puntual.\n2. El vot a favor de la independència torna a guanyar després de dos anys\nEl desembre de 2014 el nombre de vots contraris a la independència va superar el de favorables en l’enquesta del CEO. Això va passar perquè el nombre d’indecisos anava disminuint i en aquell moment els indecisos que es passaven al no superaven als del sí. Aquesta vegada, però, el sí supera de forma àmplia el no, amb un nombre d’indecisos que ja és molt baix. Respecte a l’anterior onada del CEO, que es va fer al març, l’ascens del vot independentista és considerable. En aquella ocasió totes dues posicions empataven, amb el no superant el sí per unes dècimes mentre que ara hi ha cinc punts de distància entre el sí i el no, a favor de la independència.\n3. Junts pel Sí recupera posicions al parlament i segueix liderant amb molta claredat\nDesprés de les eleccions del 27S s’han fet tres baròmetres del CEO. Al novembre del 2015 i al març i el juliol del 2016. Gairebé un any després de les eleccions el CEO atorga a Junts pel Sí la possibilitat d’obtenir els mateixos diputats que ara fa un any. Però aquesta dada apareix com una recuperació significativa després que els dos baròmetres anteriors registressin una baixada de la intenció de vot a Junts pel Sí. De fet l’anterior baròmetre, el de març, atorgava a Junts pel Sí una forquilla molt baixa, d’entre 56 i 58 diputats, que ara torna a ser de 60-62.\nL’estabilitat en el vot a Junts pel Sí és molt remarcable tenint en compte, sobretot, els condicionants. És el partit de govern, per tant el partit sotmès a totes les crítiques, porta mesos en una indefinició molt gran sobre el seu propi futur (ERC ha dit que no el reeditarà) i fins i tot sobre com s’ha d’aplicar el full de ruta. I és l’objectiu de l’atac polític de tots els altres grups, especialment de Catalunya Sí que Es Pot, grup que segons el CEO no traduiria en la política catalana el seu augment de vot en les eleccions espanyoles, sota la forma d’En Comú-Podem.\nPel que fa a la suma de diputats independentistes el resultat és més dubtós per la caiguda de la CUP que perd la meitat dels diputats que hauria obtingut segons el CEO de novembre de l’any passat. Caldrà saber si aquesta tendència a la baixa segueix o no però sobretot si, en el cas d’unes eleccions decisives, es produiria un efecte de consolidació del vot independentista al voltant de Junts pel Sí, coalició que en la millor de les hipòtesis ara tornaria a estar només a quatre escons de la majoria absoluta. Perquè sembla clar que la CUP està perdent l’entorn de votants que consideraven que aquest partit era una garantia per a fer avançar més ràpid el procés independentista.\n4. Hi ha un clar retrocés de Ciutadans i un estancament de Catalunya Sí que Es Pot\nCiutadans està pagant de manera clara els efectes del seu pas a la política espanyola i presenten una baixada evident a cada baròmetre que ara els podria situar de nou per sota dels vint escons.\nMentrestant Catalunya Sí que Es Pot es beneficia de l’enorme impuls que va aconseguir al mes de març quan va saltar dels 10-12 escons als 21-23. Però a diferència del que va passar aleshores el seu vot s’estanca o fins i tot retrocedeix una mica ja que aquesta onada de juliol els deixa en 20-22 escons, xifra que els serviria per a disputar a Ciutadans el lideratge de l’oposició però no, ni de lluny, per governar o per intentar articular una majoria contrària a l’independentisme.\n5. El vot independentista dins de Catalunya Sí Que Es Pot augmenta de forma clara.\nMalgrat que cada vegada es decanta més pel no a la independència, formalment la coalició insisteix en no ser comptada ni en el bàndol del no ni en el de sí. I encara que els partidaris de la independència són minoria dins seu en aquest baròmetre del CEO creixen de forma significativa. Deu punts a la pregunta directa sobre què votarien en cas d’independència (ara votarien sí un 30,5 per cent) i del 8 al 20,1 per cent en el cas dels qui trien la independència com la forma preferida de relació amb Espanya.\nFont: El CEO porta cinc bones notícies per l’independentisme | VilaWeb


Pastís invisible de poma - Retalls de Cuina\nInicipastisseriaPastís invisible de poma\nAnna Pigarda • 22 de setembre de 2019\nAquest cap de setmana em venia de gust fer un pastís per berenar, però que fos lleugeret - encara arrossego els estralls de les vacances 😅-. I revisant la llista de receptes pendents, he trobat la del Pastís invisible de poma. Pastís invisible perquè bàsicament el pastís és poma. Poma tallada en làmines fines. Una crema elaborada amb molt poca quantitat de farina, mantega i ous ens ajudarà a compactar les làmines de poma i donar-les-hi forma de pastís. Un pastís lleuger, ideal per als amants dels pastissos de poma.\nUs aconsello menjar-lo un pèl tebi - el podeu escalfar uns segons al micro- i si us voleu donar-vos un caprici, acompanyeu-lo amb nata o gelat de vainilla.\nEncara que per les quantitats dels ingredients he seguit la recepta del blog Mi gran diversión, he decidit aromatitzar la llet amb una branca de canyella i pell de llimona, seguint la recepta de la Sònia de Pa amb vi i sucre .\n5-6 pomes tipus Golden (uns 800 grams de pomes senceres)\nuna culleradeta d'impulsor químic tipus Royal\nPer donar-li color a la superfície del pastís (opcional):\nPosem la llet amb la branca de canyella i la pell de llimona en un cassó, a foc suau, fins que bulli. Retirem el cassó del foc i deixem que la llet es refredi. Després la colem i la reservem.\nBatem els ous amb el sucre morè fins que doblin el seu volum, uns 3-5 minuts.\nFonem la mantega i la barregem amb la llet. L'afegim als ous. Mesclem amb suavitat abans d'incorporar la farina amb l'impulsor químic i la sal, prèviament tamisats. Barregem tots els ingredients fins que estiguin ben integrats.\nPelem les pomes, retirem les llavors, i les tallem en làmines del mateix gruix. Us anirà molt bé tallar-les amb una mandolina - amb un gruix de 2-3 mm -. A mida que anem tallant les làmines, les anirem barrejant amb els ous batuts, i així evitarem que s'enfosqueixin per l'oxidació.\nFolrem amb paper d'enfornar un motlle rodó d'uns 20cm. Aboquem dins la mescla d'ous i pomes tallades, vigilant que les làmines ens quedin ben planes. Enfornem 40 minuts a 200º. Passat aquest temps, repartim per sobre el pastís el sucre morè i la mantega tallada en trossets petits, i tornem a enfornar el pastís 10 minuts més.\nDesemmotllarem el pastís quan s'hagi refredat una mica. Si li volem donar més brillantor, podem pintar la part superior del pastís amb una mica de melmelada d'albercorc, que haurem escalfat abans uns segons al microones, per fer-la més líquida.\nbescuit fruita pastisseria


Unió de cambres de comerç per mancomunar serveis i estalviar - El Gerió Digital\nCompartir tècnics, evitar duplicitats i continuar prestant servei a les empreses, principals objectius d'aquesta "unió"\nEls presidents de les tres cambres durant al presentació pública © ACN\n"Mancomunar serveis vol dir que els serveis que pot donar una cambra serveixin per a totes". D'aquesta manera ha resumit el president de la Cambra de Comerç de Girona, Domènec Espadalé, aquesta xarxa que han creat entre les tres cambres de les comarques gironines. En un moment de crisi econòmica i després de la supressió de les quotes obligatòries que les empreses pagaven a les cambres, Girona, Sant Feliu de Guíxols i Palamós han decidit fer un pas més en la col·laboració ja habitual i crear una estructura clara de mancomunitat de serveis.\n"Fins ara cada cambra tenia un tècnic per a cada àmbit i havia de donar el seu servei propi, hi havia duplicitats", ha continuat Espadalé. Per això, les tres cambres han analitzat quines són les necessitats reals i han creat aquesta xarxa en línia que permet que si una cambra fa un servei, les altres dues se'n puguin aprofitar com si fos propi. "Abans necessitàvem tres tècnics, ara un ja ens serveis per a les tres", ha detallat el president de la Cambra de Comerç de Palamós, Xavier Ribera.\nLes tres cambres han hagut de reduir plantilla per fer front a la disminució de pressupostos. Segons el president de la cambra de Sant Feliu, Joan Puig, l'objectiu d'ara és donar més resposta a les empreses però amb menys despesa. Els tres presidents han negat amb rotunditat que s'estigui planejant cap fusió a llarg termini perquè asseguren que fusionar ni implica necessàriament estalviar.\nObrir l'aixeta del crèdit per a les empreses\nLes tres cambres també s'han adherit al Club Cambra, que inclou 9 de les 13 cambres catalanes i que preveu unir esforços entre totes les associacions del país. El Club Cambra ofereix un ampli ventall de serveis gratuïts a les empreses i inclou una línia de finançament preferent que han creat amb la Caixa. Són 2.000 MEUR de crèdit disponible per a les empreses que fins ara s'han vist amb dificultats per accedir a finançament. La Caixa es compromet a reservar fins l'últim euro d'aquesta dotació econòmica per als membres del Club Cambra i a contestar les peticions en només 48 hores.\n"Aquesta rapidesa en la resposta és un dels avantatges de pertànyer al Club Cambra perquè moltes vegades els empresaris hem acudit a una entitat a buscar finançament i la proposta ha tardat setmanes a ser estudiada", ha assegurat Puig.\nEls presidents de les tres cambres han presentat totes les novetats en un acte aquest dimecres a la tarda al Caixaforum del carrer Ciutadans, antic emplaçament de la Cambra de Comerç de Girona.


NEVA DINS EL VIDRE: LES COSES PEL SEU NOM, I SI PICA QUE RASQUIN\nReivindiquem que l'Arxiu de la Corona d'Aragó\nrecuperi el nom original\nd'Arxiu Reial de Barcelona\nFart de mentides, manipulacions i sentències totalitàries, disfressades de lleis democràtiques, En Francesc Magrinyà reivindica que recuperem el nom original de l'Arxiu Reial de Barcelona, suplantat després del 1714 i del 1939 per Archivo de la Corona de Aragón\nCap a final del passat mes de juny, m'estava passejant amb uns amics pel barri vell de Barcelona després d'assistir a la manifestació contra la sentència que el Tribunal Suprem havia dictat contra la immersió. Realment estava indignat. Ho estàvem tots, car la sentència és repugnant es miri com es miri. Sobretot per dos motius. De primer, per la seva finalitat: destruir de cap a cap la llengua, la cultura i la nació catalanes. En segon lloc, pel procediment: el Tribunal Suprems'ha aprofitat de la infame jurisprudència sorgida arran de la derogació de l'Estatut tal com va ser votat pel poble català el 2006 endegada pel Tribunal Constitucional. Aquell Estatut tallat, retallat i recontraretallat ja no va agradar a la majoria de catalans, però, malgrat això, els catalans van votar en referèndum que sí d'una manera massiva i impecablement democràtica. I en un estat de dret, quan el poble decideix, ja no hi ha res més a dir. Allò va, com se sol dir, a missa.\nPerò el Tribunal Constitucional va destrossar la decisió del poble. En lloc de bastir ponts entre la legalitat vigent i la decisió sobirana delpoble, aquest Tribunal compost per 12 individus va anul·lar el subjecte fonamental de la democràcia: el vot popular. Quins drets sobrenaturals sesuposa que tenen dotze persones per fer una cosa així? Cap ni un. Es va perpetrar, doncs, un cop d'estat. I a un estat que permet aquestes arbitrarietats hem de pertànyer? No, de cap manera. Es va donar més validesa al vot d'aquests dotze senyors per damunt del vot d'un milió set-centes milpersones. I això és, senzillament un acte feixista. I d'aquell acte feixista n'ha sortit tot un seguit de normativa així mateix feixista contra l'autogovern català, com la sentència citada suara i contra la qual ens vam manifestar els meus companys i jo i dos milers de persones més.\nDoncs bé, amb aquest ànim indignat em passejava una tarda amb els companys després de la manifestació per darrere de la Generalitat, fins que vam anar a topar amb les portes de l'arxiu més important d'Europa tocant a la història medieval i al descobriment d'Amèrica: l'anomenat en dues llengües -no fos cas que no s'entengués!- Arxiu de la Corona d'Aragó/Archivo de la Corona de Aragón. Llegir allò ja em va fer acabar els torrons. Ja era massa. Doncs no, senyors arxivers! La denominació és falsa i imposada per Castella! El nom correcte vostès el saben prou bé! És Arxiu Reial de Barcelona! I és d'aquesta manera com els nostres reis catalans i secretaris i arxivers de la Cancelleria l'han anat anomenant des dels segles XII al 1714! I a més, aquest arxiu el tenim a Barcelona, perquè aquesta ciutat era la capital de l'imperi català! La denominació "de la corona d'Aragó" va ser imposada l'endemà de la derrota del1714 com una acte més per enfonsar-nos com a nació, talment com la sentència més amunt al·ludida també ha estat imposada per destruir-nos com a poble. I és per això que aleshores ho vaig voler recordar als seus arxivistes escrivint el nom correcte als rètols d'entrada d'aquest Arxiu amb un senzill retolador, de la qual cosa n'és testimoni la foto que acompanya aquest text. I ara també vull que ho sàpiguen els nostres polítics i els d'Espanya i elsciutadans catalans i els espanyols mal informats i tothom.


Un any més Sarrià de Ter s’uneix al Dia Internacional contra la Violència de Gènere\nDes de que l’any 1981 que es va declarar aquesta data, com a dia per a fer més visible si cal, la violència que moltes dones arreu del món pateixen, no deixa de sorprendre que les dades d’agressions i violacions de tots els drets que com a persones tenim, siguin vulnerades reiteradament, tant en l’espai íntim i familiar, com en l’espai laboral i social.\nCom a societat, com a humans, com a cultures, no s’hauria de permetre ni un dia més de menysteniment cap a la integritat de les persones pel seu gènere, per la seva religió, ni per la seva procedència. Diguem prou.\nEnguany es posen de relleu les violències sexuals i s’adverteix que “una agressió sexual a una dona no és un fet puntual, sinó una expressió més de l'estructura patriarcal, una agressió contra totes les dones. Aquesta violència funciona de forma alliçonadora, socialitza en la por i llença un missatge ben clar, sobretot dirigit a les dones més joves: volen controlar i sotmetre la vida de les dones”.\nDes de l’Ajuntament i en col·laboració amb “Taula de les Dones de Sarrià de Ter”, emplacen a tothom als actes que tindrà lloc el proper dia 25 de novembre a les 18 h a les escales del Centre d’Arts Escèniques (c/ Paulí Torras, 14), on està prevista la realització d’un gran mural popular amb empremtes de color lila, tot seguit la lectura del manifest i encesa d’espelmes.


Catalan Arts: Participa al Shanghai Dance Festival 2018\nParticipa al Shanghai Dance Festival 2018\nEl DANCE STAGES Shanghai Dance Festival 2018 va dirigit a companyies estables i artistes de dansa que puguin oferir espectacles de dansa.\nEls sponsors de l’organització es faran càrrec de les despeses derivades de l’espai de representació (sempre amb més de 300 butaques), suport tècnic, allotjament en Shanghai (habitacions dobles estàndard), transport des de i fins a l’aeroport i suport per a la tramitació dels visats i altres possibles permisos.\nLes obres hauran de tenir una daurada d’almenys 30 minuts, el nombre d’actors no haurà d’excedir les 8 persones incloent almenys un tècnic encarregat de llums i so i la dansa haurà de ser el focus principal de la peça.\nL’organització no es farà càrrec dels catxets de les companyies, sinó que ofereixen en el marc del festival l’oportunitat de ser vists per directors, productors i programadors als que conviden i tractaran de cercar per la companyia altres actuacions a les ciutats properes.\nSi voleu participar heu de remetre una carta de recomanació per part d’un festival o organització artística local, el nom i descripció de l’espectacle en anglès o xinès, la llista d’intèrprets i equip de la companyia, la durada de l’espectacle, vídeo complet de l’espectacle (es pot pujar a VIMEO i donar-los-hi permisos de descàrrega) i finalment el formulari de sol·licitud emplenat.\nData límit: 17:00 del dissabte 26/02/18 (mitjanit a la Xina)\nPiqueu aquí per accedir a les bases\nPiqueu aquí per accedir al formulari de sol·licitud


fallas - Ana Muñoz, ventalls convertits en joies\nAna Muñoz, ventalls convertits en joies\nEscrit a 20 Gener 2017 .\nCositas Pintadas realitza els ventalls oficials de Raquel Alario i la seua Cort d'Honor\nEncara que el dia gran de la nostra festa coincideix amb el final de l'hivern, el dolç clima de la nostra ciutat fan dels ventalls un complement necessari, on Cositas Pintadas plasma la tradició i la màgia del seu treball artesanal.\nEn Cositas Pintadas tot es treballa a mà, la fusta, els encaixos, i sobretot les teles a les quals Ana Muñoz dóna vida amb llapis i pinzell. La pintura sobre el país ( tela del ventall) inicia l'aventura de personalitzar cada treball, cada ventall és únic, no solament cercant l'harmonia amb altres peces, sinó que també reflecteix els matisos de la dona que ho lluirà. En les creacions d'Ana Muñoz parlen del respecte i la passió que dedica la dona valenciana a la indumentària tradicional\nAna Muñoz és l'ànima de “Cositas Pintadas”, de les seues mans i amb un laboriós treball artesanal eixiran els ventalls que lluiran Raquel Alario i la seua Cort d'Honor. Fa 17 anys comença esta aventura, és en 2005 quan les màximes representants de la nostra festa comencen a incloure les seues creacions entre els complements que vesteixen a una Fallera Major de València; sent finalment en 2013 quan entren a formar part dels indumentaristas oficials de Junta Central Fallera\nEls ventalls de la Cort d'Honor 2017 tenen igual que els seus anteriors un detall únic que els diferencien dels anteriors treballs, Ana admet que “ens agrada que elles també lluïsquen coses especials”. En esta ocasió els ventalls són lacats en negre i gravats. Tenen detalls daurats en les caberes i la composició de la seua pintura és simètrica. Per primera vegada també no porten el seu nom sinó el seu inicial pintada amb el color del fons del seu vestit oficial, combinats amb els encaixos de Santos Tèxtil.\nRaquel Alario, Fallera Major de València, combinarà dos ventalls, un Calat i Llaurat lacado en negre pintat en tons càlids i amb punta en to beix pujat. Un altre de grandària Pericon de fusta de Palosanto amb una punta de Santos Tèxtil brodada amb roses dobles. En la tela del ventall estan pintades eixes mateixes roses amb els tons triats per la Fallera Major de València 2017.


Equip de redacció d'Estris.cat\nCampanya “Una realitat incòmoda”. Prevenció de consum de drogues en àmbits de lleure\nMCECC-Fundació Pere Tarrés\nAnualment el MCECC (Moviment de Centres d’Esplai Cristians Catalans) de la Fundació Pere Tarrés desplega una campanya temàtica que, abordant algun tema d’interès dels centres d'esplai federats, pretén, durant tot el curs, transmetre uns objectius, sensibilitzar d’alguna temàtica, aprofundir sobre algun aspecte pedagògic, proporcionar algun recurs, etc. La campanya és elegida anualment per part dels centres d’esplai. Són aquests els que en proposen la temàtica i els que, d’entre les propostes que es presenten, n’elegeixen una en assemblea.\nSota el títol “Una realitat incòmoda”, el MCECC va dedicar la campanya del curs 2008-2009 a treballar la prevenció del consum de drogues en l’àmbit de l’educació en el lleure a través d’un conjunt de materials que segueixen sent vigents i que inclouen: informacions d’interès respecte la realitat de les drogues, dinàmiques de treball i reflexió per l’equip de monitors i monitores, dinàmiques de treball i reflexió per adolescents, dinàmiques de treball i reflexió per infants i famílies i un directori de recursos, programes de prevenció i adreces web de gran utilitat per als educadors. La campanya està disponible al web del MCECC, a l’apartat “Publicacions, Materials i Recursos”-“Les Campanyes”-“Campanyes anteriors”.\n#Neckernomination. Un joc viral en positiu per combatre el consum d’alcohol\nEscoltes i guies de tot el món\nFa uns mesos escoltes i guies d’Irlanda van posar en marxa el joc viral #neckernomination (de l’anglès necker que vol dir “fulard” i nomination que vol dir “nominació”) per conscienciar sobre els perills del consum abusiu d’alcohol i promoure els valors de l’escoltisme i el guiatge. La iniciativa, que va donar la volta al món, va néixer per contrarestar l’efecte negatiu del joc #NekNomination (en aquest cas en referència a “coll” i “nominació”), que animava els joves a gravarse bevent i nominar algú a fer el mateix a través de les xarxes Facebook o Twitter, i que va acabar tràgicament amb la mort d’un jove irlandès.\nEn resposta a aquest fenomen, escoltes i guies de diferents països van anar penjant fotos amb el seu fulard, mostrant moments i valors positius vinculats a l’escoltisme, i nominant a d’altres a fer el mateix, posant de manifest l’existència de joves a tot el món que aposten per un tipus de lleure diferent, molt allunyat d’aquell basat en el consum d’alcohol com a forma de diversió. L’experiència és un exemple del poder negatiu o positiu que poden tenir les xarxes socials, depenent dels valors de les persones que les fan servir.\nSom.nit. Programa d’informació i reducció de riscos en el consum de drogues\nNascut l’any 1999, gràcies a la iniciativa d’un grup de voluntariat de Creu Roja Joventut preocupat per la proliferació creixent de les drogues de síntesi a Europa, aquest projecte té com a objectiu l’empoderament de joves per prevenir i reduir els riscos relacionats amb el consum de drogues sota el lema: “Informa’t, dubta, reflexiona i decideix”. Creu Roja Joventut va començar el projecte amb un treball de camp per conèixer quina era la realitat dels joves catalans pel que fa al consum de drogues. Entre les conclusions, destaca el fet de no centrar-se només en les drogues de síntesi sinó ampliar la informació a altres les substàncies com l’alcohol, el cànnabis, la cocaïna, etc. També van observar que la seva acció era especialment necessària en els espais d’oci nocturn.\nAixí va començar a caminar una iniciativa que es manté viva després de 15 anys gràcies a una xarxa de Joves Agents de Salut (JAS) que de forma voluntària informen altres joves sobre els efectes, riscos i fenòmens associats al consum de drogues en estands situats en espais d’oci nocturn. Complementàriament, també ofereixen una zona de descans (Chill-Out), així com activitats d’anàlisi de substàncies (testing) -que permet veure in situ la composició de les drogues de síntesi i dialogar amb el consumidor- i proves d’alcoholèmia, per conscienciar sobre els riscos associats al consum d’alcohol i conducció i reduir-ne al màxim els accidents. Els reptes de futur del projecte s’encaminen, no només a la informació i reducció de riscos associats a les substàncies, sinó que s’amplien al treball amb les administracions públiques i/o entitats juvenils per la reducció de riscos que envolten els espais de festa, vetllant així per què els joves gaudeixin de festes cada vegada més segures.\nDiputació de Barcelona\nEl Centre de Prevenció i Tractament de Drogodependències (SPOTT), de l'Àrea d'Atenció a les Persones de la Diputació de Barcelona, ha donat una nova orientació als seus programes per, actualment, centrar-se en ajudar a prevenir el consum de drogues i atendre tant nois i noies com les seves famílies. L’atenció especialitzada i integral a nivell individual i/o grupal s’estructura en cinc nivells d’atenció (espai d’atenció immediata, servei d’informació i assessorament sobre drogues, tractament d’adolescents, suport a les famílies i psicoeducatius específics) que donen resposta als nous patrons de consum i als diferents perfils dels adolescents.\nAl web del Canal Salut, concretament a l’apartat “El sistema de salut”-“Serveis d’atenció a la salut”-“Atenció a la salut mental i addiccions”, s’expliquen detalladament tots els serveis públics disponibles en matèria d’addiccions. Allà hi trobareu accés directe al servei Línia Verda, on atenen joves, famílies i tot tipus de professionals que necessitin assessorament o acompanyament de qualsevol tipus; al canal “Drogues” amb gran quantitat d’informació i recursos; i a la secció “Alcohol” amb tot el que s’ha de tenir en compte (riscos, tractament, prevenció, consells, adreces d’interès...) en el consum de begudes alcohòliques.\nXarxa d’ens locals i entitats que treballen en prevenció de drogues\nLa Xarxa Perifèrics és una xarxa d’ens locals i entitats que treballen per a la promoció de la salut i la prevenció en l’àmbit de les drogues, que es reuneix periòdicament des de l’any 2001, per compartir experiències i esforços, i reflexionar davant aspectes nous de la realitat de les drogues i els patrons de consum. Al seu web trobareu un ampli recull d’informacions actualitzades, materials, estudis, un directori d’enllaços d’interès i altres recursos de gran utilitat per als educadors que en un moment donat realitzen tasques de prevenció i assessorament amb joves.\nprojecte Jove de projecte Home\nEl Projecte Jove de Projecte Home és un “programa terapèutic i educatiu per adolescents i joves d’entre 13 i 23 anys amb consum problemàtic d’alcohol, altres drogues i noves tecnologies”. Té com a objectiu reforçar el procés educatiu del noi o noia en risc i potenciar els seus propis recursos i habilitats personals. Es realitza en horari de tardes per a facilitar-hi l’assistència fora de l’horari acadèmic o laboral. La família també participa en el tractament, que té una durada aproximada d’un any.\nEsplai Educació en el lleure


Lara demana diàleg perquè la independència és "un mal irreparable" per a tots\n"No em puc creure la independència de Catalunya dins de la Unió Europea", ha assegurat Lara, molt escèptic sobre la possibilitat de reformar tots els estatuts de la UE per unanimitat per donar cabuda a un nou estat membre.\nRedacció 14/10/2012 - 17.35 Actualitzat 14/10/2012 - 18.14\nEl president del Grup Planeta, José Manuel Lara, ha fet aquest diumenge una crida al diàleg perquè considera que la independència de Catalunya seria "un mal irreparable" per a les dues parts, i ha afegit que jugar amb els sentiments dels ciutadans és perillós.\nHa dit que el nacionalisme català "és un sentiment, però despertar el sentiment anticatalà n'és un altre", per la qual cosa el desenllaç pot ser frustrant per a la ciutadania, segons ha comentat en el tradicional dinar celebrat a Barcelona previ a l'entrega del Premi Planeta.\nA més, ha afirmat que el grup traslladaria a Madrid els segells en castellà -"per lògica", ha dit- però mantindria a Barcelona les editorials catalanes i els premis en català com el Ramon Llull, sobre el qual ha ironitzat dient que no se l'emportaria mai a Conca.\n"Si en una casa hi ha quatre germans i un se sent maltractat, seguin a parlar, perquè, si no, se n'anirà de casa", ha exemplificat.\nHa assumit que una gran majoria dels catalans no se sent "ben tractat a l'equip economicofinancer" d'Espanya, i per això considera necessari negociar amb algú que se sent maltractat.\nLara també ha criticat que durant molts anys els polítics no han sabut dialogar i han empitjorat la situació, amb "visites oficials de llançar-se els trastos". En aquest sentit, ha exigit que deixin de dir "mitges veritats" sobre el que implicaria la independència de Catalunya.\nWert, Mas i Mascarell, junts a la mateixa taula\nLara ha confirmat que el ministre de Cultura, José Ignacio Wert, acudirà dilluns a l'entrega del Premi Planeta i compartirà taula amb ell mateix, amb el president de la Generalitat, Artur Mas, i amb el conseller de Cultura, Ferran Mascarell.


Casa / Vil·la de 7 dormitoris en venda a Vallpineda, Barcelona\nCasa per reformar amb molt potencial i vistes a la mar en venda a Vallpineda, Sitges.\nVila d'estil mediterrani amb 7 dormitoris i 3 banys amb vistes a la mar en venda a la millor zona de Vallpineda. Tota la casa està orientada a sud, la qual cosa li proporciona molta lluminositat i sol tot el dia.\nA l'entrar a la casa, ens trobem amb un ampli distribuïdor que condueix a la planta inferior on hi trobem un saló de grans dimensions amb llar de foc i sortida a un porxo d'estiu amb una zona de chill-out i una piscina recentment restaurada.\nEn el mateix nivell, tenim la cuina, bugaderia i rebost. Igualment trobem dos dormitoris de grans dimensions i un bany de cortesia. La cuina té accés directe a jardí ia la zona de barbacoa.\nA la primera planta, hi ha 5 dormitoris dobles i 2 banys complets. Dels dormitoris, 3 tenen sortida a una terrassa que gaudeix d'unes vistes meravelloses sobre tot Sitges i el mar.\nDestaquen el porxo i el jardí, que compten amb un saló d'estiu obert a la zona de gespa ia la piscina. És un lloc increïble amb una privacitat absoluta, perfectes per gaudir en família o amb amics de bona nit d'estiu.\nL'habitatge compta igualment amb una pista de frontó.\nEs tracta d'una casa amb un gran potencial que necessita una restauració completa, però per la seva grandària, orientació i vistes és una inversió immillorable.\nRebost i zona de servei\nTerrassa amb vistes a la mar i al poble\nVallpineda és una zona residencial tranquil·la just per sobre de Sitges, a només 20 minuts a peu de centre i de la platja. És un entorn familiar amb seguretat les 24 hores on s'ubiquen l'Escola Britànica, instal·lacions esportives i un centre eqüestre.\nSitges es troba a uns 40 quilòmetres a l'oest de Barcelona i és reconeguda internacionalment gràcies al seu festival de cinema i la seva carnaval. L'emplaçament del municipi és idíl·lic, ja que l'envolten el parc natural de Garraf i el mar Mediterrani. Sitges és coneguda per les seves platges, la seva gastronomia, la seva vida nocturna, els seus camps de golf, els seus ports esportius i els seus emplaçaments històrics.


Les entitats culturals signants del Pacte pel Dret a Decidir reclamen la creació d’un model cultural prop que vertebri el nou Estat.\nEl comunicat conjunt, promogut pel president de l’Institut d’Estudis Catalans, Joandomènec Ros s’inicia amb la declaració d’intencions següent: «El dret a decidir no és sols una reivindicació política general sobre el futur de Catalunya, sinó que incideix també en tots els aspectes on Catalunya ha de poder determinar models propis de desenvolupament. I és precisament en l’àmbit cultural on el país ha d’apostar amb determinació, perquè la llengua i la cultura catalanes, en el sentit més ampli del terme, constitueixen un pal de paller.»\nEn el document, titulat com a Comunicat sobre la cultura, elaborat per les entitats de l‘àmbit cultural signants del Pacte pel Dret a Decidir, els signants reivindiquen reivindiquen un model cultural propi que «permeti dotar els distints sectors de les eines que històricament els han mancat i dels pressupostos suficients». El comunicat destaca que és fonamental «disposar d’un model educatiu propi, capaç d’assegurar l’anomenat ascensor social i amb docents competents i valorats socialment», en què «la interrelació entre educació, ciència i cultura és indispensable».\nPodeu llegir el comunicat íntegre, fent clic aquí.


Els vaixells Star Fox 64 es podrien transformar en Zelda: Ocarina of Time Sense Mods - NOTÍCIES TÈCNIQUES - Consumerinternetcompetition\nEls vaixells Star Fox 64 es poden crear en Zelda: Ocarina of Time sense modificacions\nMireu l’enllaç, hi ha un lluitador d’estrelles al darrere\nEl que acaba de passar? Vint anys després del seu llançament, s’ha revelat l’últim exploit de The Legend of Zelda: Ocarina of Time. Anys d'investigació sobre el conjunt més complex de problemes que es pugui imaginar es van convertir en un èxit increïble: convocar Arwings de Star Fox 64 per atacar Link.\nDesprés de tots aquests anys els jugadors segueixen escaneja el codi Darrere Star Fox 64 i Ocarina of Time.\nUna de les coses més interessants del parell de jocs, mateix codi. El cap del Temple del Foc, el drac Volvagia, va reutilitzar els patrons de moviment d’un Arwing mentre programava Nintendo. Però no només van copiar els bits que necessitaven; Van afegir tot el fitxer Arwing a Ocarina of Time.\nAquest fitxer es troba bàsicament a les escombraries d’Ocarina of Time, però els jugadors saben activar-lo durant gairebé una dècada amb trucs com GameShark. Però ara, l’infame speedrunner ZFG1 descobert Com activar el codi Arwing mitjançant una Time ROM Ocarina sense modificar i un maquinari estàndard de Nintendo 64.\nL’octubre passat, la comunitat dedicada de Zelda va descobrir un nou mètode de manipulació de referència heretat que podria permetre l’execució arbitrària de codi. Quan un jugador elimina un element que tenia mentre creuava un llindar de càrrega (com ara una nova sala), l'objecte s'elimina, però conserva un marcador de referència antic que conté la posició i la rotació de l'objecte.\nEn alguns casos, el punter de referència antic es pot utilitzar per corrompre els fitxers d'altres objectes del nou entorn. Si la corrupció avança el joc d’una manera determinada, provoca un codi de salt que busca més instruccions. El codi de salt mira el nom de fitxer actual que el jugador pot predefinir.\nSi el nom del fitxer s’ha escrit al codi de la màquina Nintendo 64, el joc actuarà en conseqüència. Fins ara, els jugadors no havien pogut superar el límit de noms de fitxer de vuit caràcters, però fent tot el procés en tres ocasions, ZFG1 va ser capaç de trencar el límit de caràcters. Això li dóna la possibilitat de controlar completament el joc.\nNaturalment, va girar totes les portes del poble de Kakariko cap a Arwings. Són completament funcionals i ataquen Link abandonant-los.\nSega va robar la idea Dreamcast VMU d’aquest prototip d'accessori N64?\n2 comentaris 57 interaccions\ncorsari castigo rgb cirera mx vermell\nl’acrònica migra fàcil\nms virtual terra 3d\ndescàrrega del navegador de vora\nmillors gestors de contrasenyes


Un mestre condemnat per pederàstia va donar classes a una escola de Mollet - Mollet a mà\nUn mestre condemnat per pederàstia va donar classes a una escola de Mollet\nEl Departament d'Ensenyament ja ha apartat al docent del contacte amb nens i l'ha destinat a tasques administratives.\nDivendres, 7 d'octubre de 2016 | 14:46h\nEl Departament d'Ensenyament ha apartat de la tasca docent un mestre condemnat el 2005 a Saragossa per abusos sexuals a menors i possessió de pornografia. Tal com publica aquest divendres al diari 'El Periódico', l'home va complir una pena d'un any i mig a presó i després, el 2008, va aprovar les oposicions a Catalunya, on ha estat exercint en una escola de primària pública de Mollet del Vallès.\nAquest any, el Departament va descobrir els antecedents penals de l'home quan, a partir del mes de març, es requeria el certificat per treballar amb menors. Per aquest motiu, se l'ha destinat a fer tasques administratives al Consorci d'Educació on el mestre no té cap contacte amb els nens.\nEl diari tanmateix explica que aquest estiu, una família ha denunciat aquest mestre per suposats abusos a un nen. Els fets s'haurien produït a Blanes i no tindrien res a veure amb Mollet del Vallès.


tapa Archivos - Diari Millars, informació local en valencià.\nEl regidor de Turisme, Diego Vila, ha reunit esta setmana als restauradors de Vila-real, amb l'objectiu de començar a dissenyar la pròxima edició de l...\nPer tres euros, el públic podrà gaudir d'una combinació de tapa i beguda.\nEls establiments interessats poden inscriure-s'hi fins al pròxim 28 de març.\nLa II Ruta Fallera de la Tapa de la Vall d’Uixó ofereix tapa i beguda per 2,50 euros\n17 bars i restaurants participen en esta iniciativa de l'Ajuntament i de Junta Local Fallera per a potenciar el sector hostaler.\nLa Ruta de la Tapa torna a batre rècords i aconsegueix els 131.000 euros d’impacte econòmic a Borriana\nEls 42 restaurants participants en la vuitena edició del certamen gastronòmic han servit un total de 43.731 tapes, 3.700 més que el passat any.


Cinc astúcies per a superar les molèsties causades pel canvi d’hora\nEl Parlament Europeu n'ha decidit l'abolició i aquest serà un dels darrers anys d'aquesta pràctica que ocasiona problemes a molta gent\nPer: Gisela Helfer\nL’horari d’estalvi de llum diürna es va implementar per primera vegada durant la Primera Guerra Mundial per aprofitar les hores de llum solar i estalviar energia. Encara que això va marcar una certa diferència quan depeníem en gran manera de l’energia del carbó, avui dia els beneficis són discutits. De fet, les noves investigacions suggereixen que canviar l’hora dues vegades l’any té impactes negatius, particularment a la nostra salut.\nDurant els primers dies després del canvi d’hora, moltes persones pateixen símptomes com ara irritabilitat, manca de son, fatiga durant el dia i disminució de la funció immunològica. El més preocupant són els atacs cardíacs, els vessaments cerebrals i les lesions al lloc de treball, més freqüents durant les primeres setmanes després d’un canvi d’hora en comparació amb les altres setmanes. També hi ha un augment del 6% en els accidents de trànsit mortals a la setmana en què ‘avancem’ l’hora.\nLa raó per la qual els canvis d’hora ens afecten tant és el nostre ‘rellotge’ biològic. Aquest rellotge controla les nostres funcions fisiològiques bàsiques, com quan tenim gana i quan ens sentim cansats. Aquest fenomen s’anomena ritme circadiari, i dura aproximadament vint-i-quatre hores.\nEl cos no ho pot fer tot alhora, així que cada funció del cos té un temps específic en què funciona millor. Per exemple, fins i tot abans que ens despertem al matí, el nostre rellotge intern prepara el nostre cos per al despertar: apaga la producció de la glàndula pineal de l’hormona de la son, la melatonina, i comença a alliberar cortisol, una hormona que regula el metabolisme.\nLa nostra respiració també es torna més ràpida, la nostra pressió sanguínia augmenta, el nostre cor batega més de pressa i la nostra temperatura corporal augmenta lleugerament. Tot això està governat pel nostre rellotge biològic.\nEl nostre rellotge mestre es troba en una part del cervell anomenada hipotàlem. Mentre que tots els teixits i òrgans del cos tenen el seu propi rellotge –conegut com a rellotge perifèric–, el rellotge mestre del cervell sincronitza els rellotges perifèrics, tot assegurant-se que els teixits treballin junts en harmonia a l’hora correcta del dia. Però dues vegades l’any aquest ritme s’interromp quan el temps canvia, cosa que significa que el rellotge mestre i tots els rellotges perifèrics es dessincronitzen.\nEl nostre cos està controlat per ‘rellotges’ interns que en regulen totes les funcions. Com que el nostre ritme no és precisament de vint-i-quatre hores, es reajusta diàriament fent servir els senyals rítmics de l’entorn. El senyal ambiental més consistent és la llum. La llum controla naturalment aquests ritmes circadiaris i cada matí el nostre rellotge mestre s’ajusta al món exterior.\nEl rellotge mestre li diu l’hora als rellotges perifèrics dels òrgans i teixits mitjançant la secreció hormonal i l’activitat de les cèl·lules nervioses. Quan canviem els nostres ritmes diaris de manera abrupta, el rellotge mestre canvia més de pressa que els rellotges perifèrics i per això ens sentim malament. Els nostres rellotges perifèrics continuen treballant amb el temps antic i experimentem jetlag.\nPot costar diversos dies o setmanes que el nostre cos s’ajusti al canvi de temps i que els teixits i els òrgans treballin en harmonia de nou. I, depenent de si sou persones naturals del matí o sou el que se sol anomenar un mussol nocturn, el canvi d’hora de primavera i tardor us pot afectar de manera diferent.\nEls mussols nocturns tendeixen a trobar més difícil d’ajustar-se al canvi d’hora de primavera, mentre que les aloses matinals tendeixen a ser més afectades pel canvi de tardor. Algunes persones són fins i tot totalment incapaces d’ajustar-se al canvi d’hora, sigui quin sigui.\nEncara que qualsevol interrupció del ritme circadiari pot afectar el nostre benestar, hi ha coses que podem fer per ajudar el nostre cos a adaptar-se millor al nou temps:\n–Mantingueu un patró de son regular abans i després del canvi d’hora. És molt important mantenir l’hora en què us lleveu al matí de forma regular. Això es deu al fet que el cos allibera cortisol al matí perquè estigueu més alerta. Al llarg del dia us cansareu cada vegada més a mesura que els nivells de cortisol disminueixin i això limitarà l’impacte del canvi d’hora en el son.\n–Feu la transició del cos a la nova hora de manera gradual. Canvieu l’horari de son lentament durant una setmana més o menys. Avançar o retardar l’hora d’anar a dormir deu o quinze minuts cada dia ajuda el cos a ajustar-se suaument al nou horari i alleuja el jetlag.\n–Preneu una mica de llum solar al matí. La llum del matí ajuda el cos a ajustar-se més ràpidament i sincronitza el rellotge del cos més de pressa, mentre que la llum de la tarda retarda el rellotge. La llum del matí també augmentarà el vostre estat d’ànim i d’alerta durant el dia i us ajudarà a dormir millor a la nit.\n–Eviteu la llum brillant a la nit. Això inclou la llum blava dels telèfons mòbils, les tauletes i altres aparells electrònics. La llum blava pot retardar l’alliberament de la melatonina, l’hormona de la son, i reajustar el rellotge intern a un horari encara més tardà. Un ambient fosc és millor a l’hora de dormir.\n–I mantingueu un patró d’alimentació regular. Altres senyals ambientals, com el menjar, també poden sincronitzar el rellotge del cos. Les investigacions mostren que l’exposició a la llum i menjar a l’hora correcta poden ajudar al fet que el rellotge mestre i els perifèrics canviïn a la mateixa velocitat. Mantingueu l’hora dels àpats constant i eviteu els menjars nocturns.\nDesprés d’una consulta a escala europea, el març del 2019 el Parlament Europeu va votar a favor de l’eliminació de l’horari d’estiu, de manera que aquesta podria ser una de les últimes vegades que els europeus han de preocupar-se per ajustar els seus rellotges interns després d’un canvi d’hora. Tot i que els estats membres decidiran si adopten l’hora estàndard –de tardor a primavera– o l’horari d’estiu –de primavera a tardor– de forma permanent, els científics estan a favor de mantenir l’hora estàndard, ja que és quan la llum del sol s’acosta més a l’hora de la feina, l’escola i la vida social.\nGisela Helfer és professora de psicologia i metabolisme a la Universitat de Bradford. Aquest article ha aparegut originalment a The Conversation amb el títol de Daylight saving time: five tips to help you better adjust to the clock change.


Comerç IN repartirà més de 1000 plantes durant les actuacions musicals del Festival de Primavera d'aquest dissabte\nPosted On Divendres, 13 Mai 2022 14:31\tEscrit per\tRedacción\nL’Associació Comerç IN, repartirà més de 2000 plantes, amb la col·laboració de les quatre floristeries membres de l’associació: Jacinta Floristes, Ikeabana, Rosanflor i Natura Floristería, durant tot aquest dissabte.\nAmb aquesta acció, l’associació pretén animar les compres i agrair el recolzament cap als establiments locals, potenciant també la participació en la campanya de foment del comerç local, Ontinyent Indiscutiblement.\nLa iniciativa es portarà a terme amb el recolzament de l’Ajuntament d’Ontinyent i aprofitarà també els sis espectacles musicals que s’ubicaran en les diferents àrees comercials durant tot el dia, per crear un ambient de dinamització comercials entre les diferents àrees de la ciutat.\nLes plantes s’entregaran des dels més de 100 establiments membres de l’entitat, a tots aquells clients que s’animen a interactuar en les xarxes socials amb el hastag #JOCOMPREAONTINYENT. Recolzant així, i traient pit, de comprar a la nostra ciutat: Ontinyent.\nDes de l’associació animen a participar i omplir els carrer de la ciutat d’ambient i festa, i a invertir en compres i consum local.\nMés en aquesta categoria: Comerç IN repartirà més de 1000 plantes durant les actuacions musicals del Festival de Primavera d'aquest dissabte El servei de préstec de bicicletes elèctriques d’Ontinyent arriba als 37000 serveis al seu primer any de funcionament


Finalitza la formació POCTEFA CCI PirineusMed – Cambra de Comerç, Indústria i Serveis d'Andorra\nFinalitza la formació POCTEFA CCI PirineusMedHome Shop Finalitza la formació POCTEFA CCI PirineusMed\n\t\t\tBy Departament de Premsa\nEl 14 de febrer va finalitzar a Andorra la formació transfronterera per a tècnics en el marc del projecte Poctefa CCI PirineusMed i per l’ocasió ens va visitar el Cap de Govern, Antoni Martí.\nLa Cambra de Comerç, Indústria i Serveis d’Andorra és un dels agents del projecte Interreg que sota el nom CCI Pirineus Med té com a objectiu impulsar la cooperació econòmica i els fluxos comercials dins de l’espai transfronterer, entre Catalunya, França i Andorra.\nA partir de l’anàlisi de les empreses del territori transfronterer elaborat conjuntament pels socis de la CCI PirineusMed hem constatat, que gran part de les empreses consideren que les Cambres han de ser les interlocutores en matèria de relacions empresarials transfrontereres.\nPer aquest motiu i per augmentar la competitivitat de les empreses, les Cambres han desenvolupat la creació de la xarxa de tècnics especialistes i dinamitzadors transfronterers amb l’objectiu d’agilitzar i incentivar la cooperació econòmica transfronterera, territorial i dels pirineus entre els diferents agents de l’espai transfronterer.\nCada Cambra dins del territori ha assignat i format dos dels seus tècnics com experts empresarials transfronterers per tal d’impulsar els intercanvis comercials i assessorar les consultes transfrontereres.\nTuits recents\t23 hours ago RT @cambralleida : El Sr. Joan H Simó president @cambralleida donant la benvinguda a #PirineusGourmet2017 @cambragirona @cambracomerc @ccipe …\t1 day ago RT @davidcoromina : Demà #cuina i #territori @CanRocaCeller @cambralleida @cambracomerc @cciperpignan @cambragirona @CTPPOCTEFA #poctefa @MC …\t2 days ago RT @araiaqui : La @nuriaprena avança els trets més destacats del curs que impartirà a la @cambracomerc sobre com fer fàcil la conducció d'eq…\tLINKS D’INTERÈS\tCampus empresarial virtual\nÚLTIMES ENTRADES Fòrum d’oportunitats de negocis entre Andorra i Centreamèrica15th març 2017 Finalitza la formació POCTEFA CCI PirineusMed28th febrer 2017 Concurs d'aparadors 201620th desembre 2016 Concurs d'aparadors 201620th desembre 2016 Concurs d'aparadors 201620th desembre 2016


Crèdits - Diccionari Amazic-Català\nCerca al diccionari\nCarles Múrcia (Sabadell, 1976) és lingüista i filòleg de doble formació, d’una banda clàssica (en llatí, grec i lingüística indoeuropea) i, de l’altra, amazigòloga, cosa que li ha permès aprofundir en l’estudi dels contactes lingüístics a l’antiguitat al nord d’Àfrica entre el llatí i el grec, d’una banda, i l’amazic, de l’altra, especialment a la seva tesi doctoral La llengua amaziga a l’antiguitat a partir de les fonts gregues i llatines, publicada en dos volums per l’Institut Món Juïc i PPU (2011) i guardonada amb diversos reconeixements. També ha atret la seva atenció investigadora l’estandardització de l’amazic. Ha impartit nombroses matèries que concerneixen els estudis amazics (lingüística, literatura, història i cultura, traducció, formació de professors). D’ençà del 2011 és professor associat del departament de filologia clàssica, romànica i semítica de la Universitat de Barcelona, on ensenya lingüística indoeuropea, llengua llatina i matèries afins.\nSalem Zenia (Friḥa, Cabília, Algèria, 1962) és poeta, novel·lista i periodista en llengua amaziga. De la seva producció poètica cal destacar els poemaris Tirga n Yidir / Les rêves de Yidir (L’Harmattan, 1993) i Tifeswin / Printemps (2004), així com Iṭij aderɣal / Sol cec (PEN Català / Accent, 2008) i Nekk d ajentaḍ / Jo sóc l’estranger (PEN Català / Lapislàtzuli, 2015), publicats en edició bilingüe amazic-català. Com a novel·lista ha publicat Tafrara (‘el trenc d’alba’, 1995), Iɣil d wefru (‘la violència i l’espasa’, 2003) i L’arrel de la boira / Aẓar n tagut (Lleonard Muntaner, 2014), aquesta darrera únicament en català. Com a periodista, va treballar al setmanari Tamurt / Le pays (1990-1995) i l’any 1998 va fundar el diari quinzenal bilingüe amazic-francès Iẓuran / Racines. Últimament ha publicat articles al diari Ara, la revista Espill i a les publicacions periòdiques de l’Institut Català de la Mediterrània, entre d’altres. Com a reconeixement a la seva aportació a la literatura amaziga, va rebre el diploma d’honor de l’associació Tamazgha a París l’any 2005.\nSara Serrano (Manresa, 1990) ha coordinat la digitalització del diccionari i també ha col·laborat en la introducció de les dades lexicogràfiques. És llicenciada en Filologia Catalana per la UAB. Ha estat coordinadora de Visat, la revista de literatura i traducció del PEN Català, i col·labora a Núvol, Negratinta i Visat. Actualment, és coordinadora adjunta del PEN Català.\nBisgràfic és un equip de comunicació visual i disseny gràfic ubicat a Osona i Barcelona. Ha dissenyat i desenvolupat la web del diccionari aportant solucions tècniques com l’utilització l’alfabet amazic digitalitzat per Google dins del projecte Noto. Bisgràfic sempre busca comunicar a través d’experiències que connectin d’una manera transversal.\nHassan Akioud (Biygwra a cals Actukn, Marroc, 1972) es va doctorar en traducció i interpretació per la Universitat Autònoma de Barcelona amb la tesi Criteris per a l’estandardització de la toponímia i l’antroponímia en la llengua amaziga (Bellaterra, 2013) i actualment és membre del Centre d’Aménagement Linguistique de l’Ircam a Rabat. Ha col·laborat en l’onomàstica i en les dades de taixelhit.\nAziz Baha (Tizyin, Ayt Mrɣad, Marroc, 1975) es va llicenciar en biologia a la Universitat Sidi Mohamed Ben Abdellah de Fes i té un màster en educació social a la Universitat de Barcelona. És professor d’amazic a infants a Catalunya i actualment és el president de la Casa Amaziga de Catalunya. Ha col·laborat en les dades de tamazight i en la introducció de les dades onomàstiques al gestor de la versió digital del diccionari.\nSaid Bobouh (Ayt Lqaḍi, Ayt Uryaɣl, Marroc, 1988) es va llicenciar en filologia clàssica a la Universitat de Barcelona i va fer un màster d’estudis amazics a l’Inalco de París. Ha col·laborat en les dades rifenyes i en el vocabulari científic de base grecollatina.\nCarles Castellanos (Barcelona, 1942) es va doctorar amb la tesi L’estandardització de les llengües i l’aplicació a la llengua amaziga (1995) i és professor emèrit en traducció i interpretació a la Universitat Autònoma de Barcelona. És autor de nombroses obres de lingüística i lexicografia, entre les quals destaca el Diccionari francès-català / català-francès. Ha col·laborat en el desenvolupament del model d’estandardització composicional plural aplicat a l’amazic, model que en el present diccionari ha estat dut fins a les últimes conseqüències.\nMarta Barberan (Sabadell, 1990) es va llicenciar en filologia catalana i en traducció i interpretació a la Universitat Autònoma de Barcelona. Ha col·laborat en la tasca d’introducció de dades lexicogràfiques en el gestor de la versió digital del diccionari.\nAli Ait Yahya (Ayt Lfrsi, Ayt Ɛṭṭa, Marroc, 1994) ha estudiat integració social i producció multimèdia i és professor d’amazic a infants. Ha col·laborat en la tasca d’introducció de les dades lexicogràfiques en el gestor de la versió digital del diccionari.\nHicham Essahil (Ayt Lfrsi, Ayt Ɛṭṭa, Marroc, 1990) ha col·laborat en l’aportació de fotografies que il·lustren determinades nocions característiques de la cultura amaziga, especialment en els àmbits de la gastronomia, els estris domèstics, les festes, les tradicions, els vestits, la música i la cultura en general.\nIrene Teixidor (Roda de Ter, 1987) es va doctorar en etnobotànica a la Universitat de Reading (Regne Unit) amb la tesi The evolution of medicinal floras: insights from Moroccan medicinal plant knowledge transmission l’any 2017. Ha col·laborat en l’aportació de fotografies que il·lustren plantes medicinals del nord d’Àfrica.\nHassane Benamara (Figuig, Marroc, 1961) és filòleg i lingüista amazigòleg, autor d’un diccionari il·lustrat del dialecte de l’oasi de Figuig (Ircam, Rabat 2013), de diversos reculls de rondalles de Figuig i d’antologies de poesia tradicional i moderna, igualment de Figuig. Ha col·laborat en l’aportació de fotografies que il·lustren determinades nocions característiques de la cultura amaziga.\nPrimera edició en línia: gener de 2018.\nAquesta obra ha estat publicada amb el suport de


Sant Boi celebra el Dia Escolar de la No-violència i la Pau (DENIP) 2017 - BARREJANT BARREJANT\nEl Dia Escolar de la No-violència i la Pau es commemora el dia 30 de gener (i els dies propers a aquesta data) a escoles de tot el món, en commemoració de l’aniversari de la mort de Mahatma Gandhi.\nL’objectiu de celebrar el DENIP o la Setmana de la no-violència i la Pau respon a la necessitat de construir una educació que vetlli per la tolerància, la solidaritat, els drets humans i la cultura de pau i la la no-violència.\nA través de diferents activitats adaptades als grups d’edat de l’alumnat, es pretén sensibilitzar i explicar que la consecució de la pau té moltes dimensions, entre les quals es troba la resolució pacífica i dialogant dels conflictes.\nA Sant Boi, del 23 al 28 de gener l’Ajuntament ha organitzat un seguit d’activitats infantils i familiars a la Biblioteca Jordi Rubió i Balaguer per treballar la Pau i la no-violència:\nDe dilluns a dijous, cada tarda, nens i nenes han participat en diferents tallers creatius on, a través de diferents manualitats (collage per la pau, maraques, corda per “estendre” la pau, etc.) han reflexionat sobre el concepte de PAU, la solidaritat i la no-violència. Divendres a la tarda, infants i famílies van gaudir de la sessió de contes per la pau, amb tres històries d’aventures: L’avia Lola; La Lia, la Mei i el Saïd i muntanya dels colors. Dissabte al matí nens i nenes van conèixer la història de La Joana Pometa i l’ocellet Darío a través de l’espectacle teatral familiar que tancava la setmana d’activitats del DENIP.\nParal·lelament, s’han fet arribar diferents propostes pedagògiques i recursos per treballar la pau als diferents centres educatius de la ciutat, alguns dels quals han realitzat tallers i activitats sobre la temàtica amb el seu alumnat al llarg de tota la setmana.


Contes infantils valencians | L'Oronella\nVicent Rebollar i Josep Maria Guinot\nEls contes infantils valencians, a través d’una série de generacions, s’han anat passant en la tendrea característica de l’amor, recolzant l’educació dels chiquets i chiquetes i obrint-los l’imaginació, puix ells són portadors d’una gran memòria receptiva i una forta ilusió.\nEls 10 contes inclosos en este llibre veren la llum per primera volta en 1996, en una edició en fascículs realisada per l’Editorial L’Oronella que gojà de gran acceptació per part del públic i s’agotà molt pronte.\nEste fet, unit a l’urgent necessitat de materials en el nostre idioma destinats al públic infantil, han motivat que L’Oronella haja decidit reeditar-los en la colecció El Butoni, esta volta en una senzilla edició en un únic volum.\nEste recull de contes és obra de dos grans prohoms de la cultura valenciana: Vicent Rebollar i Josep Maria Guinot. En aquella primera edició ya destacaven la necessitat de recopilar uns contes que, a través de generacions, s’havien anat transmetent de majors a chiquets, en les inevitables modificacions i actualisacions de la trama, motivades pel signe dels temps.\ncantitat de Contes infantils valencians\nCategories: Més llibres, Sense categoria Etiquetes: Almenara, contes, Contes valencians, infantil, Josep Maria Guinot, L'Agüelet, llibres per a chiquets, lliteratura infantil, Torre de l'Agüelet, tradicions, Vicent Rebollar\nVicent Rebollar i Cerdà\nNaixqué en Almenara en 1931.\nHa segut director i assessor en diverses empreses d’àmbit estatal i internacional.\nEn l’actualitat és membre de la Associació d’Escritors en Llengua Valenciana, articuliste, conferenciant, fundador de la revista L’Agüelet, ademés de publicar artículs en revistes d’economia empresarial sobre formació, logística i productivitat.\nDiscípul de Josep Maria Guinot, les seues investigacions publicades tracten de les raïls de nostra terra; publicacions que edita Difusió Cultural d’Amics L’Agüelet, de la qual és president.\nTé publicades 52 obres entre valencià i castellà, de les que destaquen, per eixemple, Contalles i relats d’estiu, La família, Almenara, pasado, presente y futuro, Poemes d’un valencià, Nits de contes i relats o Contes infantils (10 vol.), dels quals oferim en este llibre una nova edició conjunta.\nEn la seua recordada etapa com a president del Comité de l’Idioma Valencià s’edità el “Mapa de les Comunitats Llingüístiques d’Europa” i el llibre El valencià, una llengua del segle XXI, els quals se presentaren en el Parlament Europeu (Brusseles), aixina com en les exposicions de “Expolingua” de Madrit i Lisboa.\nDirigix la Fundació Vicent Rebollar i Cerdà, destinada a la promoció de la llengua valenciana, de la cultura i dels interessos del poble valencià.\nNaixqué en Artana en 1907.\nAcabada la Guerra Civil tornà a Castelló. Peça clau en la creació del bisbat de Sogorp-Castelló, intercedí sobre este tema davant la Conferència Episcopal i la Santa Sèu.\nDes de 1977 a 1982 publicà artículs tots els dumenges en el diari Mediterráneo de Castelló.\nEn 1982 participà en les reunions d’oficialisació de l’Ortografia de la Real Acadèmia de Cultura Valenciana, la qual, en el mateix any, el nomenà membre agregat de la Secció Filològica, a on ha colaborat prolíficament, destacant la seua obra sobre fonètica i gramàtica. En 2003 fon nomenat acadèmic de número de la RACV.\nEn 1982, junt a Insa Ten, idea l’Associació Cultural Cardona Vives de Castelló.\nEn 1999 guanyà el 2on Premi Nacional de Lliteratura en Llengua Valenciana, otorgat per l’Associació d’Escritors en Llengua Valenciana.\nMorí en Castelló en l’any 2005.


Josep Piqué presenta el seu programa electoral a La Unió - La Unió\nJosep Piqué presenta el seu programa electoral a La Unió\nDel 19/10/2006 al 19/10/2099\n(Barcelona, 19 d'octubre de 2.006)-. El candidat a la presidència de la Generalitat pel Partit Popular de Catalunya, Josep Piqué, ha exposat avui els principals punts del seu programa electoral a la seu de La Unió.\nL'exministre ha assenyalat que la salut hauria d'estar fora del debat polític. Ha destacat com a punt fort del sector que el conjunt de centres sanitaris catalans, independentment de la seva titularitat jurídica, estan considerats com els millors del món avui en dia.\nSobre la titularitat dels centres ha subratllat que cal una política independent d'aquesta qüestió que ha d'estar basada en criteris d'eficiència.\nEl candidat ha esgrimit que és necessari un gran pacte polític per a la sostenibilitat del sistema; una reforma de l'ICS; que cal integrar la salut mental en el sistema de salut; que s'ha de racionalitzar la despesa interna; que cal impulsar les noves tecnologies; que cal motivar els professionals sanitaris per evitar fugues; i que calen incentius fiscals a les persones que tinguin assegurances mèdiques.\nContestant a preguntes dels assistents, Josep Piqué ha afirmat que el més important davant la Llei de Dependència i dels conflictes que ha plantejat a alguns partits és la instrumentalització de la normativa en termes d'eficiència. Pel que fa a la despesa farmacèutica, ha considerat que cal coratge polític per tal de racionalitzar-la.\nAl final de l'acte, el president de La Unió , Feliu Sucarrats ha entregat a Josep Piqué les propostes que l'entitat fa als partits polítics davant la propera legislatura. (Aquest document el podeu trobar a www.uch.cat a l'apartat de publicacions institucionals).


Antic bloc de la Biblioteca - Escola Sant Jordi Lleida: Després de vacances, retorn de llibres.\nDesprés de vacances, retorn de llibres.\nAvui, aquest matí, he recollit els llibres que tots els nens i les nenes de primària portaven per a retornar a la biblioteca. Com que hi havia una nota a l'entrada de l'epergam que deia que a les 14 hores tancarien, durant l'hora del pati, fent ús de la devolució ràpida, he retornat entre llibres, revistes i Dvd's al voltant de 90 préstecs. Aquí sota en teniu una part.\n- Els hauran llegit o vist tots? N'hauran llegit una part? Si algú ho vol explicar ja ho sap, ho pot fer.\nDe totes maneres la taula feia goig. Estava ben plena. I tot i l'avís de que no funcionaria l'epergam - després hem comprovat que ha funcionat, durant el migdia, la Míriam, ha fet uns quants préstecs nous. Que bé!\n- Felicitats lectors i lectores del Sant Jordi!\n- Ah! ja podeu començar a entrenar pel joc de MEMÒRIA VISUAL. Aviat hi haurà el concurs.


IB3 | Augmenten a quatre els morts en l’explosió d’un edifici al centre de Madrid\nPortada > societat > Augmenten a quatre els morts en l’explosió d’un edifici al centre de Madrid\nAugmenten a quatre els morts en l’explosió d’un edifici al centre de Madrid\nLa deflagració, que s'ha escoltat a kilòmetres, ha afectat completament la façana de la finca\nAlmenys tres persones han mort i una desena han resultat ferides en una explosió de gas ocorreguda aquest dimecres a un edifici parroquial situat en el centre de Madrid.\nL’explosió, que ha aixecat una gran fumera blanca i ha causat l’esfondrament de part de l’edifici, ha afectat almenys quatre plantes del centre parroquial de l’Església de la Virgen de La Paloma, situat a la barriada de la Latina.\nSegons Emergències Madrid, un dels morts és una dona de 85 anys i els altres dos encara no s’ha informat de la seva identitat. A més, s’està cercant a un operari de les calderes.\nLa demolició controlada de l’immoble és farà aquest dijous dematí. La prioritat dels Bombers durant tot l’horabaixa d’aquest dimecres ha estat aturar la fuita de gas que ha provocat l’explosió i apagar el foc. Segons el director general d’Emergències de Madrid, Enrique López Ventura, els danys estructurals els han impedit accedir a l’edifici per fer un reconeixement global de l’immoble.\nL’explosió s’ha produït minuts abans de les 15.00 hores per una fuita de gas que ha esfondrat almanco quatre plantes de l’immoble. Una explosió que ha derivat en un foc, que a hores d’ara continua cremant.\nTal com ha destacat, la presidenta de la Comunitat de Madrid, Isabel Díaz Ayuso, no hi ha hagut cap víctima mortal a la residència de gent gran, ni a l’escola veïnada. Els 56 usuaris de la residència han estat reallotjats als centres de Pontones i Imperial, residències de Los Nogales.\nEls Bombers hauran d’avaluar els danys materials d’aquesta residència i de l’escola perquè l’explosió ha deixat plena d’enderrocs tot el pati de l’escola, així com el carrer.\nA causa de l’explosió han estat evacuats una residència de gent gran just devora i un col·legi, sense que s’hagin reportat ferits entre els majors del geriàtric ni entre els nins del centre educatiu.\nEs tracta del geriàtric Los Nogales La Paloma, situat en l’edifici contigu al parroquial i els residents del qual han estat traslladats a un hotel i seran derivats a altres centres de la cadena de residències en el cas que no puguin tornar al del carrer Toledo.\nTambé han estat evacuats els alumnes del col·legi La Salle La Paloma, situat al carrer La Paloma número 21 i que ha patit danys en diverses aules amb trencament de vidres.\nEmbossament de gas\nSegons Emergències Madrid, tot apunta al gas com a causa de la deflagració, un aspecte que ha confirmat en el lloc dels fets el batle de Madrid, José Luis Martínez-Almeida.\nFins al carrer Toledo també ha acudit la presidenta de la Comunitat, Isabel Díaz Ayuso, el delegat de Govern espanyol, José Manuel Franco, el ministre de l’Interior, Fernando Grande-Marlaska, i l’arquebisbe de Madrid, Carlos Osoro.\nAlmeida ha dit als mitjans que l’origen podria ser una explosió de gas en els habitatges de la part superior de l’edifici. A més, ha informat que l’immoble està en flames però “no és prudent intervenir” perquè si s’apaga el foc podria produir-se un embossament de gas que “podria afectar l’estabilitat i estructura” de l’immoble.\nPoc abans de les 17.00h, dues hores després de l’explosió, continuaven veient-se flames per la façana de l’edifici, fins i tot en la planta baixa.


Clou amb èxit la 15a edició de la Setmana de la Comunicació\nUna visió de l’actualitat humana i real ha estat el denominador comú de les diferents Mirades Documentals.\nEn els temps presents i en una societat tan intensament globalitzada, els ritmes accelerats són inherents a la condició humana, i més tenint en compte la dependència vers les tecnologies de la informació i la comunicació. En aquest sentit, el deure i el compromís de les Lletres i les Humanitats rauen en aproximar-se a la realitat a través d’una mirada més humana i autèntica. Aquest, en efecte, ha estat l’exitós propòsit de la 15a edició de la Setmana de la Comunicació, realitzada del 16 al 19 d’abril, la qual ha deixat enrere la ficció per aproximar-se a l’actualitat mitjançant diverses i diferents mirades documentals.\nTanmateix, abans d’emetre qualsevol mirada documental sobre una realitat concreta cal copsar les mirades rebudes amb atenció i interès. Aquest objectiu s’ha assolit, sens dubte, en la Jornada de Portes Obertes que el Grau de Comunicació i Periodisme Audiovisuals ha dut a terme en la primera sessió de la Setmana. Segons Mariona Visa, professora del Grau i organitzadora de la Setmana, l’acte ha rebut “la mirada encuriosida d’alumnes de batxillerat procedents de diferents instituts de Lleida que han visitat les instal·lacions del Magical Media”, suposant un gran èxit d’assistència i participació.\nEn aquest sentit, és destacable també la conferència de la periodista Samanta Villar qui, a través del gènere factual, combina informació i entreteniment per mostrar realitats humanes sense una temporalitat concreta, emotives, visuals, interessants i desconegudes per a l’espectador. Així doncs, Villar ha evidenciat com la generació, el traspàs i la influència de les emocions esdevenen un dels principals canals informatius, fet que permet copsar la complexitat i a l’hora la riquesa de fer emocionar, de crear emocions pròpies i diverses.\nAltrament, en el marc de col·laboració de la Setmana amb l’Animac i amb la Mostra de Cinema Llatinoamericà, a les instal·lacions del Magical Media s’ha realitzat un taller adreçat als alumnes de 2n, 3r i 4t del Grau centrat en la d’ideació i creació d’un documental. Aquest, realitzat per Joan González, director de Docs Barcelona, ha abordat tot el procés creatiu des de com escollir una idea fins a com aconseguir-ne el finançament necessari per fer-la realitat, passant per com poder aplicar aquesta idea a la realitat i a l’entorn concrets. Així mateix, des de la mirada documental literària i la seva adaptació cinematogràfica s’ha projectat el film Generación: Buñuel, Lorca, Dalí, de Javier Espada, estrenat en primícia a Europa. La pel·lícula és un retrat fidedigne de la Generación del 27 i dels paral·lelismes i vigències amb l’actualitat. “El seu valor històric i les aportacions realitzades al nostre temps són immenses”, reconeix Espada. Així doncs, ha definit aquella Generació d’artistes i literats com “el paraíso perdido”, destacant allò extraordinari viscut en aquells anys i amb aquells personatges.\nFinalment, cal destacar la gran implicació i compromís de l’alumnat del Grau en l’organització i el desenvolupament de la Setmana. En efecte, la coordinació de ponències i de sessions, la difusió a les xarxes, la decoració, la presentació dels ponents, etc. tot ha anat a càrrec dels alumnes de 3r. Això i la gran afluència de públic en totes les sessions i jornades permet afirmar que aquesta 15a edició ha estat una de les més exitoses de la Setmana de la Comunicació.


BC House Penang Malàisia - Ofertes d'hotels amb els MILLORS DESCOMPTES EN LÍNIA\nTé alguna pregunta per a BC House?\nBen posicionat a Gelugor, BC House és un lloc ideal d'inici d'excursions a Penang. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl BC House, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen aparcament de cotxes.\nBC House té 1 habitacions, totes amoblades amb gust per tal d'oferir comforts com televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat. L'hotel compta amb una llista completa de comoditats, com jardí. Amb una localització ideal i amb comoditats imbatibles, BC House no troba competidors en cap categoria.\nHosteYeoh Ean Nee


Featured | Mon Apart Grup\nTotes les entrades a "Featured"\nFinal de Champions Barça- Manchester United\nFem la última ronda?\nDesprés de tanta copa això s’acaba!\nFem la última ronda amb la final de Wembley entre el Barça i el Manchester United.\nVine a disfrutar d’aquest partit emocionant amb el millor ambient, podràs seguir fent rondes!\nI si vols sopar amb nosaltres per celebrar la victòria del Barça, reserva a:\nPorta Bellini • 972 22 53 02\no si vols venir al Costa Bellini • 972 82 54 66 – 972 22 53 02\nSi prefereixes gaudirr del partir al Lola Cafè reserva a:\nLola-Cafè • 629 794 360


Grup de Millora de Treball Social entre Serveis Socials i Salut | Treball social sanitari ICS\n← Programa d’Atenció al Domicili a l’Alta Hospitalària (PADAH)\nActivitats a LLeida →\nGrup de Millora de Treball Social entre Serveis Socials i Salut\nPosted on 30 Setembre 2018\tby Treballsocialsanitariics\nAl districte de Sants-Montjuïc, de Barcelona, s’ha fet un treball amb professionals de serveis socials i d’atenció primària de salut, ja que hi havia la necessitat compartida de millorar el treball conjunt entre els dos sistemes (Salut i Serveis Socials).\nExistien algunes dificultats en els nivells de coordinació i treball conjunt entre serveis que no afavorien una comunicació fluida i un clima de suficient confiança pel treball conjunt.\nEl Grup de Millora s’emmarca en un procés de treball més ampli iniciat amb els nivells de direcció dels dos sistemes. L’abril de 2017 es va fer una primera reunió al Centre de Serveis Socials Cotxeres de Sants i es va apuntar la necessitat de crear espais de treball a diferents àmbits:\nL’espai de direccions que, a més de trobades de districte, poden ser puntualment per zones.\nEl grup de millora en treball social per a dissenyar una proposta de protocols de treball i millora de la relació en l’activitat de coordinació entre els Centre de Serveis Socials (CSS) i els Centres d’Atenció Primària (CAP).\nAmb aquest treball es pretenia:\nDefinir circuits i canals de coordinació entre serveis.\nGenerar bona dinàmica de treball i confiança.\nI per fer-ho, calia específicament:\nMillorar el coneixement dels professionals i els equips.\nDefinir circuits de relació per coordinació de casos de Servei d’Ajuda a Domicili (SAD) i casos urgents o de gran complexitat.\nPosar-los en funcionament i avaluar-los a curt termini.\nEs va crear una comissió mixta operativa, formada per professionals de CSS i dels CAP per elaborar una diagnosi compartida de la situació actual de relació entre serveis mitjançant metodologia DAFO, a partir de les reflexions del grup de treball.\nFruit de la diagnosi, es va acordar la creació de grups de treball per a abordar les qüestions detectades. Els temes a treballar són els següents:\nCircuits de derivació entre serveis.\nEl treball de cas conjunt.\nEls espais de treball conjunt.\nCircuit de derivació i forma\nEs van definir que existeixen 3 nivells d’intervenció:\nOrientació a Servei\nQuan la demanda no pertany al servei al qual arriba i s’orienta al ciutadà al servei pertinent. En aquest nivell no es requereix informació prèvia ni traspàs d’informació i es responsabilitza al ciutadà. No ha de generar expectatives a l’usuari: el servei receptor ha de valorar si el servei és susceptible de prestar-se. L’orientació a servei ha de ser, en la mesura del possible, filtrada (cal conèixer els criteris d’accés a l’altre servei).\nComplementació de servei\nEs produeix quan un servei és el referent del cas (és on està l’accent de la intervenció i es preveu que sigui així), hi ha un diagnòstic social i pla de treball marcat i, per algun aspecte de la intervenció, es precisa a l’altre servei per alguna cosa puntual. En aquest nivell de coordinació, cal traspàs d’informació i demanda motivada.\nEn el moment que un servei detecta i valora una situació de complexitat que requereix la intervenció conjunta.\nTreball de cas conjunt\nUn element a tenir en compte és que els sistemes de serveis socials i salut inicien intervencions a partir de paràmetres diferents: serveis socials intervé a partir de necessitat i salut intervé a partir del diagnòstic sanitari.\nUn tema central que impacta notablement en el treball de cas és la confidencialitat de les dades i les possibilitats de traspàs entre ambdós sistemes de serveis. Aquest és un element de treball fonamental que caldria abordar a nivell jurídic. Algunes iniciatives com el Projecte Pilot d’Intercanvi de dades socials i sanitàries (HC3-SIAS) i el Protocol de Maltractament de la Gent Gran suposen algunes millores en aquest aspecte, però no resolt el conjunt de situacions que es donen en el treball diari.\nEl treball de cas conjunt està indicat en els casos complexos entenent per complexitat aquelles situacions de vulnerabilitat o fragilitat (no tant d’abordatge sinó del context) que per les necessitats siguin sentides o no, precisen un abordatge integral per la seva contenció o millora de la situació.\nEspais de treball conjunt entre serveis\nPer tal de promoure el bon funcionament dels espais de treball entre serveis es valora la creació d’un Grup Motor per territori composat per la Direcció del CSS i els professionals de salut que es designin (entenem l’abast territorial igual al d’un CSS).\nVetllar pel procés de treball conjunt entre CAP i CSS del territori.\nPrograma les activitats conjuntes a realitzar durant el curs.\nOrganització dels diferents tipus de sessions de treball programades.\nRecull de les conclusions treballades els espais de trobada.\nOrganització de l’avaluació del procés.\nOrganitzar els espais comuns i el procés de treball conjunt per tal que es porti a terme.\nAquest projecte es va finalitzar després de més d’un any de treball i actualment està en fase de pilotatge.\nAquesta entrada s'ha publicat en atenció primària ICS i etiquetada amb Atenció Integrada, GT Barcelona, Pass, Serveis Socials. Afegiu a les adreces d'interès l'enllaç permanent.


Comisió Informativa Municipal d'Administració General i Bona Governança (17/02/2022) - Ajuntament de Mataró\nComisió Informativa Municipal d'Administració General i Bona Governança (17/02/2022)\nEspai 9. Centre Cívic Pla d'en Boet\n1. Aprovació de l'acta número 3 de la sessió ordinària del dia 3 de febrer de 2022.\n2. Donar compte dels decrets signats de l'àrea de l' Àmbit d' Administració, Bona Governança i Estratègia de Mataró\n4.1 Aprovació del plec de clàusules administratives i tècniques particulars que regiran la contractació, mitjançant procediment obert, del servei de prevenció, vigilància, salvament i socorrisme a les platges de Mataró, per un import fixat com a màxim per a l’adjudicació del contracte de fins a 474.261,21 euros, IVA no inclòs, pels dos anys de durada inicial del contracte (Exp. 2021/000111689)\n4.2 Aprovació del plec de clàusules administratives i tècniques particulars que regiran la contractació, mitjançant procediment obert, del servei de recollida, acollida, custòdia i assistència dels animals de companyia (gossos, gat i fures) abandonats, perduts, comissats o ensalvatgits, i el control de les colònies de gats ferals, per un import fixat com a màxim per a l’adjudicació del contracte de fins a 478.049,52 euros, IVA no inclòs, pels dos anys de durada inicial del contracte (Exp. 2021/000032718)\n4.3 Adjudicació de la contractació del servei de manteniment de les instal·lacions d’alarmes d’instrució, incendis i sistemes d’evacuació dels edificis municipals.\n4.4 Donar compliment a la sentència dictada pel Jutjat Contenciós Administratiu núm. 10 de Barcelona, en el recurs contenciós administratiu núm. 289/2019-J, interposat per ESCOLA PIA DE MATARÓ contra una liquidació de l'impost sobre construccions, instal·lacions i obres (ICIO).\n4.5 Donar compliment a la sentència dictada pel Jutjat Contenciós Administratiu núm. 4 de Barcelona, en el recurs contenciós administratiu núm. 274/2019-D, interposat per ESCOLA PIA DE MATARÓ contra una liquidació de l'impost sobre construccions, instal·lacions i obres (ICIO).\n4.6 Donar compliment a la sentència dictada pel Jutjat Contenciós Administratiu núm. 12 de Barcelona, en el recurs contenciós administratiu núm. 142/2017-2A, interposat per A.V.T. contra una liquidació de l'impost sobre l'increment del valor dels terrenys de naturalesa urbana (IIVTNU).\n4.7 Donar compliment a la sentència dictada pel Jutjat Contenciós Administratiu núm. 13 de Barcelona, en el recurs contenciós administratiu núm. 246/2021-A, interposat per FERSUNA 1973, SL contra una liquidació de l'impost sobre l'increment del valor dels terrenys de naturalesa urbana (IIVTNU).\n5.1 Adjudicació contracte del servei d ́atenció a domicili de suport a la llar i atenció a la persona (Exp. 2020/000051512)


Condicions de la muntanya 09/03/2018\nVall de Núria· Condicions de muntanya, Vall de Núria · Vall de Núria, Condicions de Muntanya\nUna setmana amb temperatures més suaus amb una mica de precipitació en forma de neu fins a mitja setmana (3-5 cms) pujada forta de temperatures divendres i el cap de setmana amb una mica de pluja i vent.\nSeguim tenint plaques de vent en diverses orientacions algunes d’elles han baixat al pas de persones amb mides 1-2 en diverses orientacions a Noufonts i zona Torre d’Eina. La tendència és que les plaques es vagin transformant però la pluja i les altes temperatures facilitaran la formació d’allaus de fusió. Cal evitar estar a la muntanya a les hores centrals del dia.\nTrobareu tota la informació imprescindible al Butlletí de perill d’allaus\nTrobem neu des de la cota 1400 en tots els vessants. Bon moment per recórrer aquells itineraris que són difícils de trobar innivats.\nNo oblideu dur els grampons i el material de seguretat (casc i piolet).Tenim condicions de neu primavera en que al matí està dura com una roca i a la tarda fon la capa superficial. En qualsevol modalitat que decidim endinsar-nos a la muntanya hivernal, SEMPRE haurem de dur el material de seguretat en allaus com són L’ARVA la pala i la sonda.\nEls camins de mitja alçada com el dels Enginyers o Fontalba no són recomanables durant l’hivern, creuen vessants amb molt pendent i torrenteres bagues amb tendència a haver plaques de gel. Poden ser perillosos, sobretot el dels Enginyers. Actualment són zones propenses al desencadenament d’allaus. Cal esperar al bon temps..\nTornem a tenir neu en el Camí vell fins gairebé la cota 1650 Cua de cavall), per tant trobem el recorregut amb neu i gel pràcticament en la seva totalitat. No és gens recomanable recorre’l en les circumstàncies actuals sinó es te experiència en la muntanya hivernal.\nFotografies de la Muntanya Vall de Núria


Riberaonline: Unió de Pagesos reclama un grup de treball interdepartamental per fer front a la crisi de preus al sector de l'oli d'oliva\nUnió de Pagesos reclama un grup de treball interdepartamental per fer front a la crisi de preus al sector de l'oli d'oliva\nDurant la Taula Sectorial Agrària de l'oli d'oliva celebrada aquest matí, Unió de Pagesos ha demanat a Agricultura que lideri la constitució d'un grup de treball interdepartamental (competència, consum, comerç, seguretat alimentària), amb els representants del sector, per elaborar un full de ruta per al sector de l'olivera a Catalunya, que permeti fer front a la crisi de preus que travessa el sector des de les últimes campanyes i que posa en risc la viabilitat de la pagesia olivarera.\nUnió de Pagesos considera que calen estratègies conjuntes per posicionar la gran qualitat dels olis d'oliva verge extra a Catalunya i diferenciar-los clarament dels altres olis d'oliva i dels olis d'oliva verge extra d'altres zones productores amb els quals no pot competir en preu però sí en qualitat. Caldria, doncs, revalorar econòmicament la qualitat dels olis catalans.\nUnió de Pagesos aposta per desvincular el sector de l'oli a Catalunya de l'organització Interprofessional Aceite de oliva Español, atès que la promoció que realitza a favor de l'oli d'oliva no afavoreix els interessos de la pagesia catalana, la qual aposta per olis verges i extra verges, com a símbol de qualitat. La diferencia no és menor, atès que les bondats de l'oli d'oliva per la salut només es donen en el consum d'oli d'oliva verge extra.\nUnió de Pagesos considera necessari donar a conèixer al consumidor les bondats de consumir oli d'oliva verge extra, per ser els únics beneficiosos per a la salut, i de proximitat, millor encara, per respecte pel medi ambient i per mantenir les plantacions d'oliverars, que donen paisatges únics a Catalunya i alhora afavoreixen el manteniment de l'equilibri territorial.\nUnió de Pagesos considera que cal estructurar millor la producció i poder debatre com fer-ho amb la resta d'entitats del sector, cooperatives i denominacions d'origen.\nUnió de Pagesos també defensa uns preus transparents en el sector de l'oli i, per això, ha demanat al Departament d'Agricultura que incorpori aquest sector dins de l'Observatori Agroalimentari de Preus.\nD'altra banda, Unió de Pagesos celebra que, a petició del sindicat, les comarques de l'Urgell i el Pla d'Urgell, també obtindran una reducció de mòduls de 0,26 a 0,18, fet que suposa reduir la fiscalitat en un 31%, cosa que equipara aquestes comarques a la resta de comarques de la Plana de Lleida, tal com ja havia proposat Unió de Pagesos a principi d'any.


Prop d’un centenar de persones van participar diumenge passat a la xerrada informativa que va tenir lloc a Blanes amb l’objectiu de solidaritzar-se i donar suport als damnificats pels terratrèmols que hi ha hagut al Nepal, que han sepultat més de 8.500 vides.\nLes més de dues hores que es va allargar és una prova prou eloqüent de l’interès que va aixecar la xerrada, que estava organitzada pel Club Karate-Do Blanes amb el suport del Grup de Muntanyencs de Blanes i el Càmping La Masia d’Els Pins, que va oferir la sala on va tenir lloc.\nBlanes recull més de 2.700 € per ajudar al Nepal\nLa xerrada va comptar amb un testimoni d’excepció, l’alpinista internacional Jordi Tosas, qui fa pocs dies que ha arribat directament del Nepal on, juntament amb el corredor de muntanya Kilian Jornet i el seu equip, s’hi ha estat tres setmanes donant suport a les poblacions més remotes reparant camins i ajudant a la població local. Inicialment tots dos tenien previst desenvolupar un projecte a l’Everest, però van decidir canviar els plans en comprovar l’abast de la tragèdia, i ajornar-lo fins l’agost de l’any vinent.\nPer canalitzar el suport des d’aquí fins al Nepal, Jordi Tosas fa d’enllaç amb la ONG que treballa a la zona: Lantang Reconstruction, que genera ajuda continuada a la vall de Langang, la zona que ha quedat més afectada pels terratrèmols: https://langstangreconstruction.wordpress.com/. Des de Blanes, el primer ajut que els arribarà durant els propers dies són els 2.700 € que es van recollir a través de la guardiola que es va instal·lar a la sala on es va fer a la xerrada informativa.\nBona part d’aquesta quantitat econòmica la va lliurar el Grup Fondistes Blanes, que va entregar a Jordi Tosas un simbòlic taló valorat en 1.500 euros. Tal i com van explicar els membres de l’entitat esportiva, la junta va decidir que farien donació d’aquests diners en solidaritat amb el poble del Nepal. Es tracta dels fons propis amb què compta el Grup Fondistes Blanes per a l’organització d’activitats.\nAl terme de la xerrada Jordi Tosas, visiblement emocionat per les mostres de suport i solidaritat que va poder comprovar durant la vetllada, va agrair-ho a tots els presents en nom del poble del Nepal. Ho va fer afegint una salutació en la seva llengua: Namasté.\nProjecte de Jordi Tosas al Nepal\nVal a dir, d’altra banda, que Jordi Tosas també està preparant per la seva banda un viatge d’esquí al Nepal perquè puguin participar-hi esportistes amb una preparació molt específica, ja que té un nivell de dificultat elevat. L’activitat està oberta a la participació de professionals, empreses i grans marques perquè es puguin recollir diners per contribuir econòmicament en la reconstrucció del país.\nPer rebre informació sobre aquest projecte solidari, tots els interessats i interessades poden posar-se en contacte amb l’alpinista blanenc a través del perfil de facebook: https://www.facebook.com/jordi.tosas?fref=ts, que s’identifica com Jordi Tosas Guia de Montaña.\nNarració en primera persona\nJordi Tosas i Kilian Jornet, acompanyuats del càmera i guia francès Seb Montaz, van aterrar a Katmandú dos dies després del terratrèmol del 25 d’abril i van ser testimonis del segon que es va produir a principis de maig. La difícil situació en què subsiteixen les 20.000 persones que han resultat ferides, la mort i devastació que han provocat els sismes –més de mig milió de cases han quedat destruïdes per complet, a banda de les 260.000 que han patit algun tipus de desperfecte- es veurà aviat agreujada per l’arribada dels monsons, una estació durant la qual hi ha pluges abundants.\nTal i com va explicar Jordi Tosas, en condicions normals, els habitants de les zones del Nepal que han resultat més afectades -Sindulpalchowk, Kavre, Nuwakot, Rasuwa, Dolakha, Gorkha i Lamjung- es preparen durant la tardor per poder passar en les millors condicions possibles l’hivern. Aquesta preparació serà molt difícil si, enmig de la destrucció general, les pluges agreugen encara més la situació en què es troben.\nPosted in: Noticias | Tagged: Blanes recull més de 2.700 euros per ajudar al Nepal a la xerrada informativa de Jordi Tosas\nEixos bàsics de programa de l’assemblea d’ICV-EUiA